stanford-oval/wikipedia huggingface dataset:
Antero Raevuori
Elämä ja ura

Raevuori aloitti toimittajan uransa vuonna 1958 kirjoittamalla Hiilimurska-lehteen artikkelin kuulantyöntäjä Jarmo Kunnaksesta. Tietokirjailijan uransa hän aloitti vuonna 1968 teoksella Jääkiekkoilumme tähtiä ja tähtihetkiä (toinen kirjoittaja Jyrki Otila). Päätoimena hänellä oli Leppävaaran yhteiskoulun (Espoo) suomen ja latinan kielen lehtoraatti vuoteen 1978 asti, jolloin hän siirtyi vapaaksi kirjoittajaksi.
Yli neljän vuosikymmenen aikana Raevuori on mittavan lehtityön lisäksi julkaissut säännöllisesti. Yksittäisten niteiden määrä oli käännökset mukaan lukien vuoden 2013 lopulla yli 40. Pääosin teokset käsittelevät urheiluhistoriaa mutta myös sota- ja lähihistoriaa kuten kolmiosainen Kotimaamme kuva (toinen tekijä Outi Pakkanen), Hyvästi, Viipuri ja Hävittäkää Helsinki!. Urheilukirjallisuuden puolella Raevuori on hakeutunut vähän tai ei aikaisemmin juuri ollenkaan käsiteltyjen lajien pariin. Esimerkkejä tästä ovat edellä mainittu Jääkiekkoilumme tähtiä ja tähtihetkiä, Ennätysten tie (painonnosto 1975), Suuri suomalainen ravikirja (1982), Valkoinen sirkus (alppihiihto 2004) ja Urheilusanakirja (2005).
Erillisiä urheiluaiheisia artikkeleita Raevuorella on mm. teoksissa Maalinauha (1963), Tie Montrealiin (1976), Suomi silloin kerran (1992), Välähdyksiä Suomen urheilusta (1998), Kulkurin taival – Tapio Rautavaara (2008). Vuosina 2008–2009 hän on ollut kertovana oppaana Helsingin Sanomien juttusarjassa Vanhat (helsinkiläiset) areenat. Raevuoren toimittamat ja pääosin kirjoittamat kuusiosainen Huippu-urheilun maailma, viisiosainen Urheilu 2000 ja Järviset – legendaarinen suomalainen urheilijaperhe on valittu Vuoden urheilukirjoiksi. Lisäksi samassa valinnassa ovat saaneet kunniamaininnan Viimeiset oikeat olympialaiset ja Valkoinen sirkus. Hän sai vuonna 2008 Suomen Urheilumuseosäätiöltä tunnustuksen pitkäaikaisesta työstään urheilukirjallisuuden parissa.
Teokset

Antero Raevuori, Jyrki Otila: Jääkiekkoilumme tähtiä ja tähtihetkiä, WSOY 1968
Tarmo Mäki-Kuutti, Veikko Lintinen, Seppo Louhi, Antero Raevuori: Jääkiekkoraketti, WSOY 1971
Jalkapalloraketti, työryhmä kuten edellä 1972
Yleisurheiluraketti, työryhmä kuten edellä 1973
Ennätysten tie; Suomen Painonnostoliiton 40-vuotisjuhlakirja 1975
Pentti Vuorio, Antero Raevuori: Lasse Viren, Kullatut piikkarit, Weilin&Göös 1976
Antero Raevuori, pääkirjoittaja ja -toimittaja: Huippu-urheilun maailma osat 1–6, WSOY 1978–1984
Antero Raevuori, Aarne Honkavaara: Tulisieluja, pelimiehiä; Tampereen Ilveksen 50-vuotisjuhlakirja 1981
Matti Hannus, Antero Raevuori: Maineen tieltä 3, Suomen Urheiluliiton 75-vuotisjuhlakirja 1981
Antero Raevuori, toim.: Suuri suomalainen ravikirja, WSOY 1982
Helge Nygren, Antero Raevuori, Tarmo Mäki-Kuutti: Pitkä latu, Vuosisata suomalaista hiihtourheilua, WSOY 1983
Antero Raevuori, Christian Oesch: Raskasta rautaa, Suomen Painonnostoliiton 40-vuotisjuhlakirja 1984
Antero Raevuori, Caj Bremer, valokuvaus: Saunan maailma, WSOY 1985
Outi Pakkanen, Antero Raevuori ym: Kotimaamme kuva 1917–1967 osat 1–3, WSOY 1988
Paavo Nurmi, juoksijain kuningas, WSOY 1988
Kaikkien aikojen olympiavoittajat, WSOY 1992
Antero Raevuori, Antti Arponen, Matti Hannus: Urheilu 2000, osat 1–5, WSOY 1994–1996
Esa Saarinen, Curt Lindström, Antero Raevuori, Marjaana Virta: Poppamies, WSOY 1995
Pitkä kiekko/jääkiekkoilun MM-kilpailujen historia, WSOY 1996
Paavo Nurmi, juoksijain kuningas, laajennettu painos 1997
Viimeiset oikeat olympialaiset/Helsinki 1952, Ajatus kirjat, 2002
Valkoinen sirkus – alppihiihdon tarina/historia, WSOY 2004
Urheilusanakirja, WSOY 2005
Eero Sinikannel – mies ja ääni, Multikustannus 2005
Antero Raevuori toim.: Vanhan ajan kaskut, Gummerus 2009
Järviset - legendaarinen suomalainen urheilijaperhe, Revontuli 2009
Antero Raevuori toim.: Naurettiin sitä ennenkin – vitsejä 1900-1950-luvuilta, Gummerus 2011
Hyvästi, Viipuri – Karjalan pääkaupungin kohtalonvuodet, Minerva 2011
Antero Raevuori toim.: Kaskuja sotavuosilta 1939–1945, Gummerus 2012
Hävittäkää Helsinki! – Pääkaupungin tuhopommitukset 1944, Otava 2014
Pykälä 58.1 – Stalinin pitkä käsi, Auditorium 2014
Tuho taivaalta – Talvisodan pommitukset 1939–1940, Otava 2016
Saarrettu kaupunki – Tampere ja Mannerheim 1918, Docendo 2018
Käännökset

Antero Raevuori-Rolf Haikkola: Lasse Viren Olympic champion, Continental Publishing House, Portland, Oregon, 1977
Antero Raevuori-Pentti Vuorio: Lasse Viren Zoločenyje šipovki, Moskva 1979
Caj Bremer-Antero Raevuori: The World of the Sauna; Photographs Caj Bremer, Text Antero Raevuori, WSOY 1986
Laina Vehanen

Laina Linda Vehanen (13. elokuuta 1893 Taivassalo – 20. tammikuuta 1989 Turku) oli suomalainen agronomi ja karjanhoidon lehtori, joka sai ylilehtorin arvonimen.
Henkilöhistoria

Laina Vehasen vanhemmat olivat tilallinen Emil Felix Vehanen ja Alma Johanna Ahlgren. Hän kirjoitti ylioppilaaksi 1914 ja valmistui agronomiksi 1919. Vehanen toimi Pohjois-Karjalan tietopuolisen karjanhoitokoulun opettajana 1919–1920, Pohjois-Karjalan maanviljelysseuran karjanhoidon konsulenttina 1920–1926, Hämeen läänin maanviljelysseuran karjatalouden konsulenttina 1926–1928 ja Järvenpään Maatalousnormaalikoulun kotieläinhoidon lehtorina 1929-1956. Vehanen oli suosittu esiintyjä karjatalouden edistäjänä virkatyönsä ohella ja vielä eläkepäivinään. Hän esiintyi myös radiossa ja julkaisi runsaasti käytännönläheisiä kirjoituksia. Hänen laatimastaan oppaasta Karjaväen kirja otettiin peräti seitsemän painosta vuosina 1943-1953 ja teosta painettiin yhteensä noin 70 000 kappaletta. Vehanen oli mukana perustamassa Kotieläinhoitajien liittoa 1930-luvun lopussa ja toimi sen liittohallituksessa 1939-1951, samoin kuin osallistui Karjatalousväen huolto- ja lomaliiton toimintaan nauttien itsekin usein sen lomakodista Aulangon Heikkilässä. Agronomien Yhdistyksen eli Agronomiliiton aktiivina hän oli sen johtokunnan ensimmäinen naisjäsen 1935-1946. Vehaselle myönnettiin ansioistaan ylilehtorin arvonimi 1957.
Julkaisuja

Om tillgodogörandet af vissa foderslag hos får och kor: redogörelse för en å Fysiologiska institutet i Helsingfors på uppdrag af Lifsmedelsministeriets produktionskommitté utförd undersökning, 1919, Carl Tigerstedt ja Laina Vehanen
Karjantarkastustoiminta ja maatiaiskarjan jalostus Skandinavian maissa, 1924
Lehmän lypsäminen, harjaaminen ja peseminen: ohjeita käytäntöä varten, 1936
Karjaväen kirja, 1943
Wilhelm Jägerroos

Svante Wilhelm Jägerroos (10. kesäkuuta 1898 Pyhäjärvi Ul – 30. elokuuta 1956 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Jägerroosin vanhemmat olivat työnjohtaja Johan Wilhelm Jägerroos ja Emilia Sofia Isaksson ja puoliso vuodesta 1923 Elsa Lydia Korhonen. Jägerroos tuli ylioppilaaksi Jyväskylän lyseosta 1919 ja sai päästötodistuksen Helsingin kauppakorkeakoulusta 1922. Hän oli Högforsin Tehdas Oy:n harjoittelija Pyhäjärvellä 1920, Joh. Parviaisen Tehtaat Oy:n harjoittelija Jyväskylässä 1921, Suomen Ratapölkkykonttori Oy:n konttoripäällikkö Helsingissä 1922–1925 ja Viipurissa 1925–1927 sekä yhtiön toimitusjohtaja 1927–1930 ja osakas ja johtokunnan jäsen. Valtion Rikkihappo- ja superfosfaattitehtaiden, vuodesta 1933 Valtion Rikkihappo- ja Superfosfaattitehtaat Oy, konttoripäällikkö Lappeenrannassa Jägerroos oli 1930–1940 ja Helsingissä 1940–1945, hallinnollisen osaston johtaja 1945–1953 ja johtokunnan jäsen 1946–1952. Hän oli Vihtavuori Oy:n hallinnollisen osaston johtaja ja johtokunnan jäsen 1946–1950, Oy Helsingin Kyllästyslaitoksen perustajia ja johtokunnan jäsen vuodesta 1947 sekä Oy Impregno Ab:n perustajia ja johtokunnan jäsen samasta vuodesta. Lappeenrannan kaupunginvaltuuston jäsen Jägerroos oli  1934–1940 ja hänellä oli myös useita muita luottamustehtäviä. Sotilasarvoltaan hän oli reservin luutnantti. Jägerroos sai kauppaneuvoksen arvonimen 1954.
Deon Hotto

Deon Hotto Kavendji (s. 29. lokakuuta 1990 Swakopmund) on namibialainen jalkapalloilija, jonka pelipaikka on vasemmalla laidalla. Hän on pelannut urallaan Namibiassa Blue Boysin ja African Starsin joukkueissa sekä vuodesta 2014 alkaen Etelä-Afrikassa Golden Arrowsin, Bloemfontein Celticin, Bidvest Witsin ja Orlando Piratesin joukkueissa.
Hotto on pelannut Namibian maajoukkueessa 79 maaottelua vuodesta 2013 alkaen ja tehnyt niissä 12 maalia. Hän pelasi Afrikan-mestaruuskilpailuissa 2019 avauskokoonpanossa Namibian kaikissa kolmessa ottelussa. Tammikuussa 2024 pelatuissa Afrikan-mestaruuskilpailuissa hän pelasi täydet minuutit joukkueensa kaikissa neljässä ottelussa ja teki 1–0-voittomaalin alkulohko-ottelussa Tunisiaa vastaan.
3. Baltian rintama

| --- | --- |
 Puna-armeijan rintamat toisessa maailmansodassa 
Baltian rintamat: 
Baltian rintama: 
1. Baltian rintama: 
2. Baltian rintama: 
3. Baltian rintama: 
Brjanskin rintama: 
Luoteisrintama: 
Orjolin rintama : 
Valko-Venäjän rintamat: 
Valko-Venäjän rintama: 
1. Valko-Venäjän rintama: 
2. Valko-Venäjän rintama: 
3. Valko-Venäjän rintama: 
Keskustan rintama: 
Kurskin rintama: 
Lännen rintama : 
Ukrainan rintamat: 
1. Ukrainan rintama: 
2. Ukrainan rintama: 
3. Ukrainan rintama: 
4. Ukrainan rintama: 
Arorintama: 
Etelän rintama: 
Lounaan rintama: 
Voronežin rintama: 
Reservirintama : 
Kaukoidän rintamat: 
Kaukoidän rintama: 
1. Kaukoidän rintama: 
2. Kaukoidän rintama: 
Transbaikalin rintama : 
Moskovan rintamat: 
Moskovan puolustuslinja: 
Moskovan reservirintama: 
Možaiskin puolustuslinja: 
Kalininin rintama: 
Reservirintama : 
Pohjoiset rintamat: 
Karjalan rintama: 
Leningradin rintama: 
Pohjoinen rintama: 
Olhavan rintama : 
Kaukasuksen rintamat: 
Kaukasuksen rintama: 
Pohjois-Kaukasuksen rintama: 
Transkaukasian rintama: 
Krimin rintama : 
Stalingradin rintamat: 
Donin rintama: 
Kaakon rintama: 
Stalingradin rintama: 
3. Baltian rintama  oli puna-armeijan toisen maailmansodan rintama, joka muodostettiin 21. huhtikuuta 1944 20. armeijasta ja lakkautettiin 16. lokakuuta 1944. Sen komentajana toimi armeijankenraali Ivan Maslennikov.
Heinäkuussa 1944 Operaatio Bagrationin aikana 3. Baltian rintama murtautui saksalaisten linjojen läpi ja pakotti heidät perääntymään kohti Viroa. Se jatkoi hyökkäystään 11. elokuuta kohti Peipsijärveä ja 25. elokuuta saavutti Tarton kaupungin.
Tommi Tikkanen

| Tommi Tikkanen> Henkilötiedot |
| --- | --- |
Syntynyt: 25. helmikuuta 1980
Ammatti:  säveltäjä musiikkituottaja kosketinsoittaja DJ remixaaja
Muusikko
Taiteilijanimi:  Bommitommi
Tyylilajit:  reggae, hip hop,pop
Soittimet:  sampleri, kosketinsoitin
Yhtyeet:  Soul Captain Band Kapteeni Ä-ni Kompostikopla Sound Explosion Band Paukkumaissi
Levy-yhtiöt:  Ylivoima, KHY Suomen Musiikki, Etenee Records, Sony
  [ Muokkaa Wikidatassa ] [ ohje ]  
Tommi Tikkanen (s. 25. helmikuuta 1980 Helsinki) on helsinkiläinen musiikkituottaja, säveltäjä ja DJ. Tommi Tikkanen on toiminut säveltäjänä, tuottajana ja miksaajana mm. Kapteeni Ä-nen, Jukka Pojan, Puppa J'n, Soul Captain Bandin, Raappanan, Reino & The Rhinosin, Jukka Poika ja Kompostikoplan, Paarman sekä Paukkumaissi-lastenmusiikkiyhtyeen levyillä.
Hän on myös tuottanut singlejä, remixejä ja yksittäisiä albumiraitoja useille yhtyeille ja artisteille, kuten JVG, Aurora, Reino Nordin, Nopsajalka, Zion Train, Mariska, Roots Cultivation, Lord Est, Kwan, Uusi Fantasia sekä MattiP. Hänet tunnetaan ensisijaisesti jamaikalaislähtöisen musiikin sekä modernin pop-musiikin tuottajana, mutta tuotantoihin ja sävellyksiin kuuluu myös lastenmusiikkia sekä elokuvamusiikkia (Muutoksii-elokuvan soundtrack). Tikkanen tunnetaan suomalaisissa reggaepiireissä Bommitommina, Komposti Soundin dj:nä sekä radiotoimittajana Radio Helsingin Kompostiradio - ohjelmassa (2001-2013). Hänellä on Ylivoima-niminen studio Suomenlinnassa ja hän pyörittää lisäksi isompaa Suomenlinnan Studiota. Tikkanen on toiminut myös Sound Explosion Bandin kosketinsoittajana.
| --- | --- |
Auktoriteettitunnisteet: Taiteenala :  MusicBrainz
Väinö Linnan aukio

Väinö Linnan aukiota vuonna 2006.
Väinö Linnan aukio on Tampereen keskustassa Finlaysonin vanhalla tehdasalueella sijaitseva aukio. Se on osa Tammerkosken teollisuusmaisemaa, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Nykyään aukiota ympäröivissä rakennuksissa toimii muun muassa Työväenmuseo Werstas ja Mehiläisen yksityissairaala.
Historiaa

Aukio sai alkunsa 1860-luvulla, kun tehdasrakennukset rajasivat alueelle sisäpihan. Aukion vanhin rakennus on kuusikerroksinen Vanha tehdas eli Kuusivooninkinen (1837), joka oli Suomen ensimmäinen nykyaikainen tehdasrakennus. Siellä työskenteli aikoinaan myös kirjailija Väinö Linna, jonka mukaan aukio nimettiin vuonna 1995.
Finlaysonin tekstiilituotanto päättyi alueella 1990-luvun puolivälissä, minkä jälkeen alkoi rakennusten peruskorjaus. Väinö Linnan aukio kunnostettiin vuonna 2005. Sen laidalle, puretun tehdasrakennuksen paikalle,  valmistui samalla uusi sairaala, jonka ulkoseinään sijoitettiin Väinö Linnan muotokuva (1995). Graniittinen patsas on kuvanveistäjä Raimo Heinon viimeisiä teoksia.
Aiheesta muualla

Kuvia tai muita tiedostoja aiheesta Väinö Linnan aukio Wikimedia Commonsissa
Kuusivooninkinen Finlayson Art Area -tapahtuman aikaan kesällä 2018.
Leena Sharma

Leena Sharma (s. 1967) on suomalainen politiikan toimittaja, joka työskentelee Suomen Kuvalehdessä.
Sharma on julkaissut kolme kirjaa, joista ensimmäisen (Ken leikkiin ryhtyy... Julkisuuden himo ja hinta, Ajatus, 2007) yhdessä toimittaja Ville Blåfieldin kanssa. Sharman toinen teos,  Ne – kohtaamisia perus-Suomessa, käsitteli perussuomalaisia. Sharman vuonna 2018 ilmestynyt kolmas kirja, Ikuiset ystävät, käsittelee Suomen ja Neuvostoliiton kulttuurisuhteita jatko-sodan päättymisen jälkeen.
Yksityiselämä

Sharman isä on intialainen ja äiti suomalainen. Sharma avioitui perussuomalaisen puolustusministeri Jussi Niinistön kanssa kesäkuussa 2015.
Teokset

Sharma, Leena & Blåfield, Ville: Ken leikkiin ryhtyy... Julkisuuden himo ja hinta.  Helsingissä:  Ajatus, 2007.  ISBN 978-951-20-7358-0
Ne. Kohtaamisia perus-Suomessa.  Helsingissä:  Otava, 2014.  ISBN 978-951-1-27197-0
Ikuiset ystävät. Suomen ja Neuvostoliiton kulttuurisuhteet sotien jälkeen.  Tallinnassa:  Suomalaisen Kirjallisuuden Seura, 2018.  ISBN 978-952-222-863-5
Tunnustukset

Vuonna 2009 Sharma sai Bonnierin journalistipalkinnon yhdessä valokuvaaja Kaisa Rautaheimon ja graafikko Riikka Haahden kanssa maahanmuuttoa käsitelleestä reportaasista.
Bonnierin vuoden juttu 2011, ”Minun kouluni on nyt heidän”, Suomen Kuvalehti
Riad as-Salihin

Riad as-Salihin (arab. رياض الصالحين‎, Riyād aṣ-Ṣāliḥīn, suom. "Vanhurskaiden niityt") on Koraanin säkeiden kokoelma, jota on täydennetty 1200-luvulla eläneen damaskolaisen imaami al-Nawawin kirjoittamilla hadith-kertomuksilla. Kirja sisältää 1896 hadithia, jotka on jaettu 344 lukuun.
Riad as-Salihinissa on 20 aihepiirin mukaan jaoteltua osaa. Osat ovat:

1. Kokoelma

2. Hyvien tapojen kirja

3. Pöytätapojen kirja

4. Pukeutumisen kirja

5. Nukkumiseen, makaamiseen ja istumiseen liittyvien tapojen kirja

6. Tervehtimisen kirja

7. Sairaiden luona vierailun kirja

8. Matkustustapojen kirja

9. Hyveiden kirja

10. I'tikafin kirja

11. Hajjin kirja

12. Jihadin kirja

13. Tiedon kirja

14. Jumalan ylistämisen ja Jumalalle kiitollisuuden kirja

15. Jumalan rukoilemisen kirja Jumalan sanansaattajan mainitsemisen ylistämiseksi

16. Jumalan muistamisen kirja

17. Du'an kirja

18. Kiellettyjen tekojen kirja

19. Tärkeiden arvojen kirja

20. Anteeksipyytämisen kirja
Joitakin otteita kirjasta Vanhurskauden niityt on käännetty englanniksi kirjaan Reliance of the Traveller.
Guess Who’s Back?

| Guess Who's Back? 50 Cent |
| --- | --- | --- |

Kokoelmalevyn tiedot
 Äänitetty : 1998-2002; Kanadassa
 Julkaistu: 26. huhtikuuta 2002
 Tuottaja(t): Trackmasters, DJ Clark Kent, Sha Money XL, Red Spyda, Fantom of the Beat,Terence Dudley
 Tyylilaji: Hip hop
 Kesto: 56.11
 Levy-yhtiö: Full Clip
50 Centin muut julkaisut
| Power of the Dollar 2002 | Guess Who's Back? 2002 | Get Rich or Die Tryin' 2003 |
Guess Who's Back? on rap -artisti 50 Centin vuonna 2002 julkaistu kokoelma-albumi. Albumin julkaisi Full Clip. Kokoelma-albumia on maailmanlaajuisesti myynyt yli 500 000 kappaletta.
Kappaleet

| # | Kappale | Viarailija(t) | Aika |
| --- | --- | --- | --- |
| 1 | "Killa Tape" (Intro) |  | 2:58 |
| 2 | "Rotten Apple" |  | 4:26 |
| 3 | "Drop" (skit) |  | 0:16 |
| 4 | "That's What's Up" | G-Unit | 4:09 |
| 5 | "U Not Like Me" |  | 4:10 |
| 6 | "50 Bars" |  | 3:33 |
| 7 | "Life's on the Line" |  | 3:38 |
| 8 | "Get out the Club" |  | 4:22 |
| 9 | "Be a Gentleman" |  | 2:40 |
| 10 | "Fuck You" |  | 3:55 |
| 11 | "Too Hot" | Nature, Nas | 3:45 |
| 12 | "Who U Rep With" | Nas, Bravehearts | 4:21 |
| 13 | "Corner Bodega" |  | 1:34 |
| 14 | "Ghetto Qua ran" |  | 4:29 |
| 15 | "As The World Turns" | UGK | 5:20 |
| 16 | "Whoo Kid Freestyle" |  | 1:15 |
| 17 | "Stretch Armstrong Freestyle" |  | 1:19 |
| 18 | "Doo Wop Freestyle" |  | 2:25 |
6ix9ine

| 6ix9ine |
| --- | --- |
 6ix9ine vuonna 2018.
Henkilötiedot
Koko nimi:  Daniel Hernandez
Syntynyt: 8. toukokuuta 1996 (ikä 28)
Ammatti:  Räppäri, lauluntekijä
Lapset:  2
Muusikko
Taiteilijanimi:  Tekashi69, Tekashi, 6ix9ine, Wallah Dan
Laulukielet:  englanti, espanja
Aktiivisena:  2014–
Tyylilajit:  rap, trap, reggaeton
Levy-yhtiöt:  10K Projects, FCK THEM, Tr3yway
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
6ix9ine (äännetään ”six nine”) (oik. Daniel Hernandez, s. 8. toukokuuta 1996) on yhdysvaltalainen rap-artisti. Hänen menestynein kappale on ”Gooba” vuodelta 2020. Hänen muita hitti-kappaleitaan ovat muun muassa ”Fefe” ja ”Trollz”. Hernandez on meksikolaista ja puertoricolaista syntyperää.
Lokakuussa 2018 hän sai neljän vuoden ehdollisen vankeustuomion osallisuudesta lapsen seksuaaliseen hyväksikäyttöön. Sen lisäksi hänen pitää suorittaa tuhat tuntia yhdyskuntapalvelua ja pidättäytyä jengiyhteyksistä. Marraskuussa 2018 hänet ja hänen Bloods-jengiin kuuluvat ystävänsä pidätettiin uudestaan, ja he ovat saaneet syytteet muun muassa aseiden hallussapito- ja käyttörikoksista, aseellisesta ryöstöstä, kiristyksestä ja niihin liittyvistä väkivaltaisuuksista. Kaikkiaan jutussa on kahdeksan syytekohtaa. Kahdessa syytekohdassa syyttäjä esittää Hernandezille elinkautista vankeusrangaistusta. Oikeudenkäynnissä Hernandez tunnusti syyllisyytensä rahankiristykseen, useisiin aserikoksiin sekä murhan suunnitteluun. Hän todisti kahden muun henkilön osallisuudesta rikoksiin ja sai syytesopimuksen turvin itse kahden vuoden vankeusrangaistuksen.
Suomessa 6ix9ine esiintyi Blockfest- ja Weekend-festivaaleilla kesällä 2018.
Diskografia > Studioalbumit

Dummy Boy (2018)
TattleTales (2020)
Leyenda Viva (2023)
Aiheesta muualla

Rolling Stone: Review: Rapper Tekashi 6ix9ine vie Dodgy Stage Dive Into Fame on 'Day 69' (Arkistoitu – Internet Archive) (englanniksi)
The Ringer: Meet 6ix9ine: The First Rap Star of 2018 Is Easy to Hate, Impossible to Ignore (englanniksi)
All Music: 6ix9ine - Biography (englanniksi)
Kirkon tuhopoltto

Palava Taulumäen kirkko, jonka palon huhutiin olevan tuhopoltto ja liittyneen kansalaissodan alkamiseen.
Kirkon tuhopoltto on tulipalo, jossa kirkko on sytytetty tahallaan tuleen. Kirkon tuhopoltoille voi olla lukuisia eri motiiveja, esimerkiksi rasismi, uskonnonvastaisuus tai viha ja ennakkoluulot tiettyä uskontoa kohtaan. Usein polttaja sairastaa skitsofreniaa. Toisinaan humalatila on vaikuttanut tekoon. Suomessa on noin kuusi kirkkopaloa vuodessa, joista noin 60 % uskotaan olevan tuhopolttoja. Kirkkojen palaminen maantasalle asti on kuitenkin harvinaista.
Tunnetuimpiin eurooppalaisiin kirkkojen tuhopolttotapauksiin lukeutuu 1990-luvun Norjan lukuisat kirkkopalot ja niiden black metal -musiikin kytkökset. Vuosina 1992–1996 Norjassa paloi 50 evankelis-luterilaista kirkkoa black metallin nimissä. Muun muassa muusikko Varg Vikernes sekä lukuisat black metal -genren fanit tuomittiin vankilaan kirkkojen polttamisesta. Kirkkoja palaa edelleen samaisen musiikkigenren motivoimana.
Yhdysvalloissa aktiivisten tuhopolttojen kohteena ovat olleet afroamerikkalaiset kirkot, varsinkin 1960- sekä 1990-luvulla. Mustien kirkkoja tuhopoltetaan edelleen aktiivisesti rasismin vuoksi.
Esimerkkejä

Rautjärven kirkko tuhoutui joulukuussa 2022 kesken jumalanpalveluksen syttyneessä tulipalossa, jonka epäillään olleen tahallaan sytytetty.
Nuijamaan kirkon ulkoseinä sytytettiin tuleen kesäkuussa 2022.
Kiihtelysvaaran kirkko paloi vuonna 2018 tuhopoltossa.
Ylivieskan vanha kirkko tuhoutui tuhopoltossa maaliskuussa 2016.
Porvoon tuomiokirkko poltettiin 2006.
Tuhopoltto tuhosi Tyrvään Pyhän Olavin kirkon vuonna 1997.
Tuhopolttaja sytytti Virtain Killinkosken kirkon ulkorakennuksen 1994, mutta itse kirkko säästyi.
Kirkkonummen kirkon irtaimisto vaurioitui tuhopoltossa 1992.
Lentiiran kirkko Kuhmossa paloi tuhopoltossa 1989
Pietarsaaren maaseurakunnan keskiaikainen kirkko kärsi vahinkoja tuhopoltossa 1985.
Lisäksi on poltettu muun muassa Rautavaaran puukirkko, Seinäjoen Lakeuden Ristin sakaristo, Isojoen kirkon sakasti, Haapaveden kirkko ja Lapuan Kauhajärven kirkko.
Tabakoton kultakaivos

Tabakoton kultakaivos sijaitsee Malissa Kayesin alueen Kéniéban piirin Sitakillyn kunnassa.
Kaivos avattiin vuonna 2006, suljettiin seuraavana vuonna, mutta avattiin uudelleen vuonna 2013. Sen omistavat Caymansaarille rekisteröity Endeavour Mining (80 %) ja Malin valtio (20 %). Kaivos koostuu useista avolouhoksista ja tunneleista. Sen mineraalivarat arvioitiin vuonna 2013 6,9 miljoonaksi tonniksi ja kultapitoisuus 3,6 grammaksi tonnilta. Malmin rikastus perustuu painovoimaan ja syanidiliuotukseen. Vuonna 2016 Tabakotossa käsiteltiin 1,6 miljoonaa tonnia malmia ja tuotettiin 4 616 kiloa kultaa. Kaivoksen jäljellä olevaksi käyttöiäksi arvioidaan vain reilut neljä vuotta, minkä takia yhtiö harjoittaa alueella aktiivista malminetsintää.
Amazon.com

| Amazon> com, Inc. |
| --- | --- |

Yritysmuoto:  pörssiyhtiö
Osake:  NASDAQ: AMZN NASDAQ-100
ISIN:  US0231351067
Perustettu:  1994
Toimitusjohtaja:  Andy Jassy
Kotipaikka:  Seattle, Washington, Yhdysvallat
Toimiala:  vähittäiskauppa
Tuotteet:  Amazon.com Alexa Internet Amazon Kindle Amazon Alexa Amazon Video
Liikevaihto:   280,522 mrd. USD (2019)
Liikevoitto:   14,541 mrd. USD (2019)
Nettotulos:   11,588 mrd. USD (2019)
Henkilöstö:  798 000 (2019)
Tytäryhtiöt:  A9.com Amazon Robotics Amazon Web Services Audible Goodreads IMDb Twitch Whole Foods Market
Kotisivu:  www.amazon.com
Infobox OKVirheellinen NIMI-arvo: 
Yksi osa yhtiön pääkonttoria
Amazon.com, Inc. on maailmanlaajuinen suuryritys, joka on tullut tunnetuksi sen verkkokaupasta. Yritys aloitti nettikirjakauppana, mutta on laajentunut sittemmin myymään lähes kaikenlaisia tuotteita. Amazonin omistuksessa on useita median tuotantoon ja julkaisemiseen liittyviä yhtiöitä, elokuvatietokanta IMDb, sekä Whole Foods -ruokakauppaketju. Yrityksen perustajasta Jeff Bezosista tuli vuonna 2021 maailman rikkain ihminen. Amazon on rekisteröity Yhdysvaltojen Seattleen.